ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน(ฉบับที่ ๓)พ.ศ. ๒๕๕๘[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน (ฉบับที่ ๒) พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖ให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวที่มีแหล่งกำเนิดจากสาธารณรัฐประชาชนจีนในอัตราร้อยละ ๒.๓๖ ถึงร้อยละ ๒๖.๒๒ ของราคา ซี ไอ เอฟ จากสาธารณรัฐเกาหลีในอัตราร้อยละ ๑๓.๘๒ ถึงร้อยละ ๒๒.๕๕ ของราคา ซี ไอ เอฟ และจากไต้หวันในอัตราร้อยละ ๒.๕๙ ถึงร้อยละ ๓๙.๑๒ ของราคา ซี ไอ เอฟ เป็นระยะเวลา ๕ ปี ตั้งแต่วันที่๑๐ มกราคม พ.ศ. ๒๕๕๖ เป็นต้นไป และตามข้อ ๕ ของประกาศข้างต้นให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวภายใต้พิกัดอัตราศุลกากรประเภทย่อยและรายละเอียดของสินค้าตามบัญชี ข.ท้ายประกาศข้างต้น ที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันในอัตราร้อยละ ๐ ของราคา ซี ไอ เอฟในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้า เป็นระยะเวลา ๒ ปีนั้นเนื่องจากกลุ่มอุตสาหกรรมไฟฟ้าอิเล็กทรอนิกส์และโทรคมนาคมสภาอุตสาหกรรมแห่งประเทศไทยและสมาคมอุตสาหกรรมไฟฟ้า อิเล็กทรอนิกส์และโทรคมนาคมไทยได้ยื่นหนังสือต่อกรมการค้าต่างประเทศ เมื่อวันที่ ๑๖ ธันวาคม พ.ศ. ๒๕๕๗ขอให้ขยายระยะเวลาการเรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันในอัตราร้อยละ๐ ของราคา ซี ไอ เอฟ ในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้าซึ่งคณะกรรมการพิจารณาการทุ่มตลาดและการอุดหนุน ได้พิจารณาและมีมติเมื่อวันที่ ๘มกราคม พ.ศ. ๒๕๕๘ ว่าให้ขยายระยะเวลาการเรียกเก็บอากรตอบโต้การทุ่มตลาดจากการนำเข้าสินค้าดังกล่าวเพื่อใช้ในอุตสาหกรรมการผลิตเครื่องใช้ไฟฟ้าในอัตราร้อยละ ๐ ของราคา ซี ไอ เอฟ ต่อไปอีกเป็นระยะเวลา ๑ ปีอาศัยอำนาจตามความในมาตรา ๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๓)พ.ศ. ๒๕๕๘ข้อ ๒ ประกาศนี้ให้ใช้บังคับตั้งแต่วันที่๑๐ มกราคม พ.ศ. ๒๕๕๘ เป็นต้นไป เป็นระยะเวลา ๑ ปีข้อ ๓ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันภายใต้พิกัดอัตราศุลกากรประเภทย่อยและรายละเอียดของสินค้าตามบัญชี ข.ท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน (ฉบับที่ ๒) พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖ในอัตราร้อยละ ๐ ของราคา ซี ไอ เอฟในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้าต่อไปอีกเป็นระยะเวลา ๑ ปีข้อ ๔ การนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันตามข้อ ๓ให้เป็นไปตามหลักเกณฑ์ วิธีการและเงื่อนไขที่อธิบดีกรมการค้าต่างประเทศประกาศกำหนดประกาศณ วันที่ ๒๒ มกราคม พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๑๐ กุมภาพันธ์๒๕๕๘กฤษดายุทธ/ผู้ตรวจ๑๐ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙ ง/หน้า ๑๙/๔ กุมภาพันธ์ ๒๕๕๘